Selle nädala saates:
Piir, mis lahutab pimeduse valgusest.
Põhja-Koreas hoiab režiim ühiskonda raudses haardes
ja kiusab taga kristlasi.
Lõunas kasutavad kristlased vabadust palvetada ligimeste eest
ja otsivad lepitust.
Veel:
Jeesusest tehakse mõrtsukas!
Näete, kuidas Hiina kompartei kirjutab ümber Piiblit.
Selle eesmärk on moonutada kirikut.
Ja:
Jeesus viiakse pidutsejate sekka.
Näete kristlasi, kes kuulutavad randades ja rannateedel
Hispaanias Mallorcal’l, lootes süüdata äratuse Euroopas.
Tere vaatama selle nädala Kristliku Maailma Uudiseid.
- Olen George Thomas. - Ja mina Wendy Griffith.
Alates Korea sõja lõpust aastal 1953 on Põhja-Korea muutunud
üheks maailma ohtlikemaks diktatuuriks.
Lõuna-Koreas aga palvetavad miljonid kristlased täna
oma põhjanaabrite vabaduse ning maade taasühendamise eest.
CBNi Chris Mitchell teatab Korea poolsaarelt.
See on üks paljudest tõketest Põhja- ja Lõuna-Korea vahel.
See tõke peab takistama Põhja-Koreast sisseimbujaid.
70 a. eest sõlmitud vaherahuga jagati maa Põhja- ja Lõuna-Koreaks.
Nüüd, 70 aastat hiljem,
palvetavad miljonid korealased maa taasühinemise pärast.
Palvetame igal õhtul Põhja-Korea rahva vabanemise pärast.
Kõik riigi elanikud peaksid ühiselt paluma vabadust Põhja-Korea rahvale.
Viimased 17 aastat on igal õhtul kl 22:00-3:00
taolised eestpalvetajad Estri palveliikumisest tulnud kokku palvele.
Professor Lee ütleb, et kuuldes õudusest Põhja-Koreas,
palus ta Jumalalt Tema südant sealse rahva vastu.
Korraga ei suutnud ma mitu päeva süüa ega magada.
Nii palju (halba) toimub seal Põhja-Koreas.
Lapsed on nälga suremas!
Otsustasin, et kuni Põhja-Koreas saab rahvas vabalt kuulda evangeeliumi
ja inimõigused on taastatud, kuni selle ajani teen ma igal õhtul
palvekoosoleku koos paljude teiste eespalvetajatega.
Otsustasime teha palvet igal õhtul kuni ööni välja.
Professor Lee järgi on Põhja-Korea paraku punane latern paljudel aladel.
Ta on maailma halvim demokraatias ning majandus- ja sõnavabaduses.
Ta on parim orjanduses, altkäemaksus, korruptsioonis,
ja esikohal kristlaste tagakiusamises.
Aastakümneid on Põhja-Koreas olnud isikukultus - kolme põlvkonna vältel -
mida miljonid orjalikult kummardavad.
Neil pole võimalust kuulda head sõnumit
ja nad peavad lausa jumaldama oma diktaatorit.
Sestap peaksime nad vabastama vangipõlvest, ja seda me palumegi.
Ta ütleb, et vangilaagrid meenutavad natside surmalaagreid.
Need jõhkrad pildid ilmestavad veidi seda koledust.
Valvurid panid selle poisikese tule peale,
ja on vange, paljud neist kristlased, kellega tehakse keemilisi katseid.
CBNi Uudised vestles kahe Põhja-Koreast pagenuga,
kes kirjeldasid elu ses riigis, mida tihti kutsutakse erakkuningriigiks.
Me ei avalikusta neid,
et mitte ohustada neid ja nende peresid Põhja-Koreas.
Nimetame seda naist A’ks.
Tema on üks vähestest vangilaagrist pagenuist.
Poliitvangide laagreis on 70% kristlased.
Kristlasi süüdistatakse spioneerimises.
Millised on olud vanglais ja koonduslaagreis?
Väga raske, sõnulseletamatult õudne.
Paigus nagu Yong Song’i vangilaager määratakse nad sunnitööle
ning neile söödetakse vesist roiskunud putru, mis haiseb.
Paljud söövad seda ja surevad.
Paigus nagu Chongjin’i vangla on kongid alla 7-9 ruutmeetri,
kuhu aga surutakse kuni 35 inimest.
Seetõttu sureb inimesi iga päev.
Neid ka piinatakse.
Ma ei suuda seda sõnadesse panna.
Naised kistakse alasti ja vägistatakse.
Vestlesime B’ga, kui ta vaatas üle veekogu Põhja-Korea poole.
Põhja-Koreas pole mingit vabadust.
Ehkki Põhja-Koreas pole raudaedu, on kogu maa nagu üks suur vangla.
Pole vabadust liikuda, vaadata, kõnelda, kuulata - ei mingit vabadust.
Mõlemad ülejooksikud rääkisid, et COVID tõi maale suure muutuse.
Paljud surid ränga toidunappuse tõttu nälga,
paljud jäid haigeks ja surid arstiabi saamata.
Nad palvetasid Jeesuse nimel, ja haiged said terveks.
Kui COVIDi tõttu tõusis kõrge palavik,
paluti Jeesuse nimel palavik alla.
Nii sai Jeesuse nimi Põhja-Koreas väga kuulsaks.
Nüüd hakkavad seni Kim Jong Un’i ja Kim Il-Sung’i uskunud põhjakorealased
ütlema, et ainus, keda usaldada saab, on Jeesus.
Hoolimata survest ütlevad nad, et põrandaalune kirik on COVIDist peale
kahekordistunud tervelt 400 000 liikmeni.
Nüüd levitavad nad evangeeliumi,
saates riisi, raha ja mälupulki Piiblite ja kristlike videotega
pudelipostiga üle vee Põhja-Koreasse.
Professor Lee usub, et müür Põhja- ja Lõuna-Korea vahel
langeb nagu Berliini müürgi.
Olen majandusteadlane.
Kui näen seda poliitmajanduslikku olukorda, siis pole lahendust.
See on nii habras, nii keerukas.
Seetõttu ma lihtsalt palun Issandat:
Sina oled täiuslik vastus! Jaga oma tarkust!
Nii toetun täielikult Issandale.
Tema avab ukse Põhja-Koreasse - see rahustab mu südant.
Küll tema täiuslik tarkus avab ukse, ja arvan, et see sünnib imekombel.
Korea poolsaare jagamise 70. aastapäeval võrdleb professor Lee
praegust aega juutide Paabeli vangipõlvest vabanemisega.
Ta palub kristlastel üle ilma
ühineda palvega Põhja-Korea rahva vabanemise pärast.
On aeg hüüda koos, palvetada koos, paastuda koos.
Küll siis Issand murrab Põhja-Korea müüri ja surma väe Põhja-Korea üle
ning Issand päästab Põhja-Korea rahva.
Chris Mitchell, CBNi Uudised, Põhja- ja Lõuna-Korea piirilt.
Tänan, Chris!
Hiinas on komparteil käsil 10-aastane projekt Piibli ümberkirjutamiseks,
mis seejärel Hiina kristlastele peale sunnitakse.
Üks muudatus uues Piiblis on, et Jeesusest tehakse mõrtsukas.
Dale Hurd teatab.
Hiina kristlased saavad oma esimese Piibli.
Kristlasi on Hiinas teadaolevalt 130 miljonit,
ning kuna põrandaaluse kiriku plahvatuslik kasv jätkub,
on Hiinas nüüd kristlasi rohkem kui kompartei liikmeid.
Hiina valitsuse tagakius kristlaste vastu on kirikut hoopis kasvatanud,
mistõttu kompartei ründab nüüd Piiblit ennast,
täiendades seda nn. sotsialistlike väärtustega
ning kõrvaldades kirjakohti, mis ei vasta kommunistlikele uskumustele.
Hiinlased pole enam rahul
kõigi nende püüetega sundida kristlasi usku salgama.
Nii üritatakse seda nüüd uuel tasemel,
kirjutades ümber pühakirja, et neid segadusse ajada
ja takistada neil kristlaseks saamast.
Üks näide keskkooliõpikust: kompartei on kirjutanud ümber Joh. 8 pt. loo
abielurikkumiselt tabatud naisest järgmiselt:
Jeesus ütles kord vihasele rahvahulgale,
kes tahtis kividega tappa patustanud naist:
’Kes teist pole pattu teinud, visaku teda kiviga.’
Kui nad tema sõnu kuulsid, siis jäid nad seisma.
Kui kõik olid välja läinud, viskas Jeesus naise ise kividega surnuks
ja sõnas: ’Ka mina olen patune!’
Olukord on teravnenud, Piiblid on lastele täiesti keelatud,
ja kõik Piibli äpid on igast e-äpipoest välja tõrjutud.
Miljoneid hiina lapsi sunniti alla kirjutama
avaldusele ütelda avalikult lahti usust.
Hiina kompartei mureks on võim - nagu alati.
Kompartei meelest võtab evangeelium, kristlik sõnum, temalt võimu ära.
Nii on see uus sotsialistlik piiblitõlge
vaid Hiina kompartei järjekordne meede kiriku endale allutamiseks
ning kristluse ärakasutamiseks
rahva kontrollimiseks ning partei huvide teenimiseks.
Kuid, nagu ütleb üks Hiina pastor:
’Valitsejad on valinud endale vaenlase, keda ei saa eales aheldada.
Nad kaotavad kindlasti!’
Dale Hurd, CBNi Uudised.
Tänan, Dale! Järgnevalt, Hispaanias Mallorca randades ja rannateedel
kuulutavad kristlased head sõnumit ja viivad Jeesuse pidutsejate manu.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBNi partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBNi uudistekanalilt.
CBNi uudised on saadaval päev läbi kõikidel meie platvormidel.
Tere tagasi saatesse!
Suvel suunduvad paljud eurooplased, eriti noored,
Hispaaniasse Mallorca randadesse.
Neid ootab seal rühm kristlasi, kes ihkavad rääkida Jeesuse armastusest.
Tänavu osales 250 kristlast
Reach Mallorca’l, kahenädalasel kuulutuskäigul.
Rühmad suunduvad randadesse, alustavad vestlusi
ja kutsuvad rahvast õhtustele rannateenistustele
kuulama sõnumit Jeesusest.
Gernot Elsner on Gospeltribe’i ja Reach Mallorca juht.
Rääkisin temaga heale sõnumile reageerimisest
ning selle jätkuvast mõjust seal.
Teil lõppes just 2023. a. kuulutuskäik.
Rääkige meile olulisemast.
Oluline oli see, et igal õhtul on tuhandeid,
kes tulevad ja kuulevad evangeeliumi.
Ja mind päris üllatab, et on inimesi, kes peavad end mittekristlaseks,
aga ütlevad: ’Tuleme Mallorca’le puhkama just siis, kui teie ka tulete.
Vaatame alati netist järele, ja siis tuleme,
sest ei taha jääda ilma teenistustest rannal.’
Oli üks moslemi tüdruk, kes küsis emalt:
’Miks sa mind sihukesse kohta viisid?’
Ta ei tahtnud enam hotellitoast välja tulla.
Aga siis nägid nad meid rannal.
Nad kuulsid sõnumit, ja tüdruk tuli igal õhtul
ja tahtis saada Jeesuse järgijaks.
Naasnud koju, läks ta seal kirikusse.
Meil ristitakse inimesi tänu sellele, et nad tulevad iga päev tagasi.
Nad hakkavad aduma, mida see kõik tähendab.
See on kindlasti oluline.
Räägin ühe toreda loo: mullu kohtusime ühe mehega,
kes oli peopaigas umbjoobes ja narkouimas,
aga ta andis elu Issandale, ja tänavu tuli ta meie tiimiga kuulutama,
samasugustele inimestele, nagu tema oli aasta tagasi.
Oo, uskumatu! Rääkige viljast.
Mainisite, et peate jumalateenistusi otse disko vastas.
Miks köidab neid noori pidulisi sõnum Jeesusest?
Nad on just tulnud peoõhtult ja diskolt, ja tulevad teid kuulama!
Räägitakse, et tekib üks kolmest reaktsioonist.
Ühed ütlevad: ’Kas te ka teate, kus te olete?
Miks te seda siin teete?’
Ja nad on täielikus hämmingus.
Teised ütlevad: ’Ma ei taha midagi sellist kuuldagi!’
Ja kolmandad ütlevad vaid:
’Nüüd alles mõistan, miks pidin tulema Mallorca’le.’
Küllap on see veidi kummaline, sest nad lähevad ju sinna pidutsema.
Mõned on juba kl 10 hommikul auru all, ja paari päeva möödudes ütlevad:
’Olen valmis ära lendama, tahan tagasi koju!’
Nii et see pole mingi puhas rõõm,
sest paari päeva pärast läheb tarvis palju rohkem alkoholi ja uimasteid,
et lihtsalt päeva mööda saata.
Ju nad siis tunnetavad Jumala ligiolu.
Nad tunnetavad, et oleme kristlased, kes võtavad Jeesust tõsiselt,
aga oleme ka tavalised inimesed.
Oleme elurõõmsad, oleme inimesed, kellega nad saavad rääkida oma elust,
ja just rannateel, rannas, võetakse ju vabalt.
Seega on siin küllap palju tegureid mängus,
aga üle kõige tunnen tõesti,
et Jumal on andnud meile erilise armu ses paigas.
See pole ju meie mudel,
see pole tänu meile, me pole mingid erilised inimesed.
See on lihtsalt Jumala arm, ja see kordub igal aastal.
Väga armas! Gernot, kas ses paigas käib ärkamine?
Arvan, et ärkamine on veidi kulunud väljend,
seega ei taha ma nimetada seda ärkamiseks.
Kui oleme seal 10 päeva, kuulutame ca 20 000 inimesele,
siis küll paljud saavad puudutatud, mõned annavad elu Issandale.
Aga ütleksin, et ärkamine on siis,
kui rahvas läheb koju ja hakkab kuulutama oma vastleitud usku.
Ja seda teevad nii mõnedki, kuid mitte sajad.
Ent nüüd oleme nende 250 inimesega, kes alati kuulutamas käivad,
käivitamas teenistust nimega Tiimid.
Nii et kui nad lähevad tagasi oma linnadesse,
siis need, kes on valmis koguma kokku kaaskristlasi oma linnast,
teistest kirikutest, ja tahavad regulaarselt kuulutada head sõnumit,
korraldada kaks korda kuus mingi väikese ürituse oma linnas,
siis tahame neid aidata ja juhendada ja pakkuda platvormi,
kus nad saavad igas kuus kokku tulla.
Ja kui see jätkuks, siis paistaks see rohkem ärkamise moodi.
Siis vili paljuneks ja sel oleks pikaajaline mõju.
Jah, kindlasti! Räägiti 'imetoolist' ning tunnustähtedest ja imedest.
Kas Jumal tegutseb vägevasti ka selliselt?
Seda, et inimesed saavad terveks ja üleloomulikke kogemusi Jumala ees,
on Piiblis alati kirjeldatud kui märki,
et Jeesuse sõnum Jumala riigi kohta on tõde.
Seepärast me alati pakume seda võimalust,
ja, kui mainisite 'imetooli', siis Mallorca’l on palju erinevaid alasid,
kus me kuulutame lisaks suurtele rannateenistustele.
Ühele tänavale, kus olukord on eriti halb,
läheme tooli ja sildiga ja ütleme lihtsalt ’imetool’,
ja rahvas läheb mööda ja naerab või viskab nalja
või esitab küsimusi, ja me lihtsalt küsime neilt:
’Kas vajate oma elus mingit imet?’
Ja kui nad vastavad jaatavalt, siis palvetame.
Ja paljud tunnistavad, et on päriselt tervenenud.
Mõni kehaliselt, näiteks mingist valust,
mõni ka hingevalust,
sest Mallorca’l puruneb palju suhteid,
tehakse paljutki, mille üle polda eriti uhked.
Ja teenime ses piirkonnas ka muul moel, eriti öösel kl 1-4,
viies joobnuid tagasi hotelli või aidates naisi, keda ahistatakse.
Nemad vajavad eriti tervenemist ja kõiksugu imesid.
Ja Jumala tööd on tõesti näha!
See on nii põnev! Teete nii vahvat asja!
Gernot Elsner Gospeltribe’ist ja Reach Mallorca’st,
tänan rääkimast oma imelisest kuulutustööst Hispaanias.
Jumal õnnistagu teid!
Suurepärane teenistus!
Järgnevalt, Pühal Maal süveneb vaen kristlaste vastu.
Kuidas Iisraeli ametnikud reageerivad kallaletungide sagenemisele.
Jääge meiega!
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi!
Eritrea riik Aafrikas vabastas hiljuti 13 kristlast vanglast.
Märtrite Hääl (MH) teatab, et nad olid ülekohtuselt vangis 10 aastat.
See toimus pärast seda, kui MH kutsus kristlasi palvele
kahe Eritrea kogudusejuhi pärast, kes olid vangis 19 aastat.
Õnnetuseks polnud need kaks vabastatute seas.
CBNi Gary Lane kõneles Todd Nettleton’iga Märtrite Häälest
tagakiusamisest Eritrea’s.
Aastal 2002 kutsus valitsus kokku enamiku evangeelsete koguduste juhid
ses riigis ja ütles: ’Olete suletud! Ei mingeid avalikke teenistusi enam!’
Need kogudused, ja paljud teisedki, läksid otsemaid põranda alla,
ja peagi, aastal 2004, need pastorid arreteeriti.
Ja, nagu ütlesite, on nad 19 aastat hiljem endiselt vangis.
Ja nagu on lugu veel ca 400 kristlasega,
kes on praegu vangis Eritreas,
pole neile süüdistust esitatudki.
Nad ei tea, kui kauaks nad vangi jäävad - pole kohtuotsust!
Nad kadusid lihtsalt Eritrea vanglasüsteemi,
ja nüüd, 19 aastat hiljem, on nad endiselt seal.
Palume neile vabanemist!
MH palub kristlastel võtta ühendust Eritrea saatkonnaga
ning paluda neil pastorid vabastada.
Ja palume palvetada!
Iisraelis võtavad võimud tõsiselt sagenenud juhtumeid,
mil sülitatakse ja lüüakse ristiusu vaimulikke
ning vandaalitsetakse kristlikes paikades.
CBNi Julie Stahl teatab loo Jeruusalemmast.
Olukord sundis Iisraeli presidenti Isaac Herzog’i
ning politseiülemat Yaakov Shabtai’d
kohtuma õigeusu ja katoliku kirikute juhtidega Pühal Maal.
Viimastel kuudel on esinenud
tõsiseid kristlike uskkondade vastaseid ilminguid Pühal Maal.
Meie vennad ja õed, kristlastest kodanikud,
tunnevad end ohustatuna oma palvepaikades, kalmistuil ja tänavail.
Kristlased ütlevad, et langevad keset Jeruusalemma tihti kiusamise
sülitamise ja isegi peksmise ohvriks noorte judaistide käes.
Pean seda nähet äärmuslikuks ja vastuvõetamatuks mistahes kujul.
See nähe tuleb välja juurida.
Varasemalt on rüvetatud protestantide kalmistut Siioni mäel,
samuti rünnatud välismaa kristlasi palvepäeval Jeruusalemma pärast
ja häiritud messiaanlikku kontserti Jeruusalemmas.
Peame austama kõiki uskude järgijaid!
Oleme seda taotlenud oma olemasolu algusest.
See on peamine käsk - armasta oma ligimest nagu iseennast!
Kirikujuhid avaldasid soovi teha koostööd Iisraeli võimudega.
Peame töötama koos, et edendada ühiselu ja solidaarsust,
aga ka armastust, sest oleme vennad samas riigis.
Elame samus paigus, ja peame elama koos rahus ja vaikuses.
Hiljuti läks Iisraeli Kanal 13 reporter Yossi Eli tänavale preestri riietuses.
Rüü seljas, kõndis ta läbi vanalinna koos frantsiskaani isa Alberto’ga.
Esimese viie minuti jooksul
sülitasid tõsijudaistid ta peale viis korda.
Haifa’s töötab politsei Iisraeli politseiülema sõnutsi selle nimel,
et juurida välja turvatunnet õõnestavad juhtumid ja trendid.
Oleme olemas, et teile seda kinnitada ja pakkuda vajalikku abi.
Kõikide osapoolte koostöös püüame ületada lõhesid konfliktipaikades
ja samas pakkuda hädavajalikku turvatunnet.
David Parsons (Jeruusalemma Rahvusvaheline Kristlik Saatkond)
ütleb, et rünnakuid sooritavad äärerühmad.
Enamus iisraellasi tervitab siinseid kristlasi,
tervitab kristlikku toetust,
kuid tõesti tundub olevat mingi väike parempoolsete äärerühmitus,
mis mingil põhjusel püüab kimbutada ja häirida siinseid kristlasi.
Ta ütleb ka, et see on Iisraelile praegu arengukoht.
Inimesed, kes ei salli taolisi rünnakuid nende endi vastu muudes maades.
mida nad häälekalt taunivad, ei peaks sallima ka olukorda siin,
kui nende endi usukaaslased ründavad samamoodi kristlasi.
Parsons ütles CBNi Uudistele, et Piiblis öeldakse selgesti,
kuidas kristlased peaksid kohtlema juudi rahvast.
Piiblis,1Ms 12:3s, öeldakse selgesti, et peame õnnistama juudi rahvast.
Jesaja raamatus kästakse teda trööstida.
Paulus käsib Rm 11. pt.-s olla neile armuline.
Piiblis on meil kästud olla Iisraeli poolt, toetada teda.
Meie toetus ei sõltu sellest, kas need rünnakud lõpevad või mitte,
küll aga oleks meil siis raskem leida Iisraelile toetust ja sõprust laiemalt.
Julie Stahl, CBNi Uudised, Jeruusalemm.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
Saate viimane uudis: USAs teeb Jumal tööd vangide südameis ja elus.
Üks kristlik ühing avaldas hiljuti video,
milles kiidetakse ja teenitakse Jumalat rangeima režiimiga vanglas.
Vangid tõstavad käed rõõmsalt Issanda poole.
Neid liigutavaid klippe jagas ühing Jumal Trellide Taga,
mis koostöös kogudustega püüab viia head sõnumit
mees- ja naisvangidele üle riigi.
- Kiitus Issandale! - Imeline! Issand töötab kõikjal!
Aamen!
Näeme järgmisel nädalal, ja, nagu ikka -
Jumal õnnistagu teid!
Tõlge: Sulev Kivastik